Teise ringi lõpupoole, peale viimast TP-d, pani k6ps veel küllalti kõva puraka ja  veeres koos väiksema grupiga teistel eest ära, ise seejuures vedades. Vaat küll SEAL sai ikka sibada! Seal kohas kordas k6ps ka oma viimase kolme aasta pulsirekordit -- 199. Eelmine kord pärineb 2008. Tartu Jooksumaratoni finishispurdist, peale mida k6ps tükk aega lamas maas ja mõtles elu üle järele. Seekord aga oli olemine üllatavalt hea. Alles juba finishikoridoris tekkis selline tunne, et nüüd vist enam ei jõua ning k6ps igaks juhuks loobus plaanist enne finishijoont veel kahest uisutajast mööda tõmmata.